**KOMPETENTSID JA NENDE HINDAMISE KRITEERIUMID**

ÕPETAJA

Hinnangukriteeriumid

|  |  |  |  |  |  |
| --- | --- | --- | --- | --- | --- |
|  | **E** | **D** | **C** | **B** | **A** |
| TEADMISED | Minu teadmised on vähesed või lünklikud. | Oman teadmisi, olen nende rakendamisel ebakindel. | Oman teadmisi ja rakendan neid.  | Oman ja rakendan teadmisi ja tunnen huvi uuenduste vastu. | Oman ja rakendan teadmisi, hoian ennast kursis uuendustega ja katsetan uut. |
| PRAKTIKA | Teostan tegevused osaliselt, ootan abi. | Teostan tegevused, vajadusel küsin abi. | Teostan tegevused iseseisvalt. | Teostan tegevused iseseisvalt ja professionaalselt. | Teostan tegevused professionaalselt ja suure pühendumusega. |
| ENESE-KRIITIKA | Mul on raskusi puuduste märkamisel ja tunnistamisel. | Vajan abi puuduste märkamisel ja juhendamist nende kõrvaldamisel. | Märkan puudusi, kuid vajan juhendamist nende kõrvaldamisel. | Märkan puudusi ja kõrvaldan need iseseisvalt. | Analüüsin oma puudusi, leian lahendusi nende vältimiseks. |
| PANUS KOOLI ARENGUSSE |  |  |  | Juhendan kolleege või jagan kogemusi õpiüritusel. | Juhendan kolleege või jagan kogemusi õpiüritusel ning jagan oma valmistatud materjale. |
| PANUSHARIDUSSE |  |  |  |  | Koolitan ja juhendan kolleege väljaspool kooli |

**1**. **Väärtused**

|  |
| --- |
| *Vajalikud teadmised*:1. väärtuskasvatus;
2. uskumused;
3. motivatsioon.
 |

Valdkond 1.1. Väärtuste jagamine

|  |
| --- |
| *Tegevusnäitajad*:1. pean lugu **tervislikust** eluviisist ning suunan õppijaid tervislikult toituma ja väljas liikuma;
2. väärtustan **rohelist** mõtteviisi ning kasvatan õppijates säästlikkust ja keskkonna hoidmist;
3. hindan inimeste **koostöövõimet** ning toetan õppijate ühist tegutsemist;
4. kohtlen õppijaid **õiglaselt** ja kasvatan õppijates hoolivat käitumist üksteise suhtes.
 |
| *Hinnang*: |
| *Minu tugevused*: |
| *Minu arenguvõimalus*:  |

Valdkond 1.2. Valmisolek muutusteks

|  |
| --- |
| *Tegevusnäitajad*:1. huvitun **ühiskonnas** toimuvast ja arutlen koos õpilastega oluliste teemade üle;
2. olen kursis muutunud õpikäsitlusega, rakendan oma töös **õppijakeskset** lähenemisviisi;
3. hindan **loovust** ja anna õpilastele võimalusi oma ideid teostada;
4. mõistan digimaailmaeeliseid ja kasvatan õppijaid **digiteadlikkuse** vaimus.
 |
| *Hinnang*: |
| *Minu tugevused*: |
| *Minu arenguvõimalus*:  |

**2**. **Õppe- ja kasvatusprotsessi juhtimine**

|  |
| --- |
| *Vajalikud teadmised*:1. lapse füüsiline, psüühiline, emotsionaalne, kõlbeline ja sotsiaalne areng;
2. ealised erinevused (kõne, taju, mõtlemine, loovuse areng ja sotsiaalsed oskused;
3. arengupsühholoogia;
4. hariduslikud erivajadused;
5. õppimist toetav hindamine;
6. keskkonna mõju grupile;
7. esmaabi andmine.
 |

Valdkond 2. 1. Õppija arengu- ja õpivajaduse väljaselgitamine

|  |
| --- |
| *Tegevusnäitajad*:1. selgitan välja õppijate õpioskused ja **õpimotivatsiooni**, vajadusel ka ainealased teadmised;
2. arvestan õppijate vajadusi **õppe-eesmärkide** seadmisel;
3. tunnen ära **tuge vajava õpilase** ja kohandan õpikeskkonda temast lähtuvalt;
4. selgitan välja õppijale rakendatud **tugi- ja mõjutusmeetmetega**.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 2. 2. Õppe- ja kasvatusprotsessi kavandamine

|  |
| --- |
| *Tegevusnäitajad*:1. lähtun õppe kavandamisel kooli õppekava **õpitulemustest** ja **üldpädevustest**;
2. arvestan õppeprotsessi kavandades kooli **üldtööplaani** õppe- ja kasvatuseesmärkidega;
3. koostan **töökavad** igaks nädalaks, õppeperioodiks või teemade kaupa;
4. loon töökavas õppeprotsessi **põhistruktuuri** (tegevused, hindamise kriteeriumid, ajakava);
5. arvestan õppeprotsessi kavandamisel **lõiminguvõimalustega**;
6. arvestan õppeprotsessi kavandamisel õpilase **individuaalsete erisustega**.
7. Koostan vajadusel **individuaalse õppekava** (IÕK).
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 2. 3. Õpikeskkonna loomine ning arengu toetamine

|  |
| --- |
| *Tegevusnäitajad*:1. loon vaimselt ja emotsionaalselt **turvalise** **õpikeskkonna**;
2. lähtun õppeprotsessi juhtimisel töökavast, kuid olen **paindlik**;
3. loon tingimused õppija **õpioskuste** arenguks, võimaldan erinevate õpistiilide rakendamist;
4. annan jõukohaseid **pingutust** nõudvaid õppeülesandeid;
5. võimaldan õppeprotsessis õppijate vahelist **koostööd**;
6. kasutan **digitaalseid** võimalusi õppeprotsessi mitmekesistamiseks;
7. täidan õppijale koostatud **individuaalse arengu jälgimise kaarti** (ÕIK);
8. arvestan õppijale rakendatud **tugi- või mõjutusmeetmega** ja hindan selle tulemuslikkust;
9. olen õppimise toetamisel **järjepidev**.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 2. 4. Õppija ettevõtlikkuse toetamine

|  |
| --- |
| *Tegevusnäitajad*:1. pakun õppijatele probleemilahendusel põhinevaid **uurimuslikke** ülesandeid;
2. võimaldan õppeprotsessis õppija **loovust** arendavaid tegevusi;
3. seostan õpitava **igapäevaeluga**;
4. võimaldan õppijatele õppeprotsessis **valikuid**;
5. aktsepteerin õppija **eksimist** ja ebaõnnestumist õppimisvõimalusena;
6. võimaldan õppijatele oma tööde **esitlemist,** see on õppeprotsessi loomulik osa;
7. innustan õppijaid erinevatel **õpilasvõistlustel** oma võimeid proovile panema;
8. toetan ja juhendan õppijate **omaalgatusi** õppeprotsessis.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 2. 5. Tagasiside ja hindamine

|  |
| --- |
| *Tegevusnäitajad*:1. kogun **andmeid** õppija arengu ja motivatsiooni kohta;
2. arvestan hindamisel õppija pingutust **õppeprotsessis** ja lõpptulemust;
3. annan õppijale õppeprotsessis arengut toetavat **tagasisidet**, kasutades erinevaid vahendeid;
4. võimaldan õpilastele **enese- ja kaaslase hindamist**;
5. tunnustan õppijate **edusamme**;
6. rakendan kooli õppekavast lähtuvat õppijatele ja vanematele mõistetavat **hindamissüsteemi**.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 2. 6. Grupi juhtimine

|  |
| --- |
| *Tegevusnäitajad*:1. juhin grupi arengut, arvestades grupi **arengufaase**;
2. märkan sotsiaalse probleemi tekkimise võimalust ja teen **ennetustööd**;
3. tunnen ära **konflikti** ja asun seda kohe lahendama;
4. kasutan sotsiaalsete probleemide lahendamisel erinevaid **programme** (VEPA, KiVa jt);
5. oskan vajadusel anda **esmaabi**.
 |
| *Hinnang*: |
| *Minu tugevus*: |
| *Minu arenguvõimalus*: |

**3**. **Panustamine organisatsioonikultuuri**

|  |
| --- |
| *Vajalikud teadmised*:1. organisatsioonikultuur
2. juhtimine
3. kommunikatsioon
 |

Valdkond 3. 1. Osalemine arendustegevuses

|  |
| --- |
| *Tegevusnäitajad*:1. olen teadlik kooli **arengukavas** püstitatud eesmärkidest;
2. olen läbi töötanud kooli **õppekava** tervikteksti;
3. panustan koolidokumentide **loomisse**;
4. kuulun kooli **arendusmeeskonda**, mille kaudu panustan kooli arengusse;
5. osalen **õppenõukogu** töös;
6. osalen **nõupidamistel** (nädala tervitus, koosolekud, ümarlauad jt);
7. osalen **töötajate** ühistes ettevõtmistes;
8. panustan **kooli ja kogukonna** ühiste sündmuste korraldamisse ja osalen nendel.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 3. 2. Koostöö

|  |
| --- |
| *Tegevusnäitajad*:1. töötan koos õppijate ja kolleegidega välja õpikeskkonna **käitumisreeglid** ja järgin neid;
2. kavandan **õppeprotsessi** koos kolleegidega;
3. osalen koos kolleegidega **õpisündmuste** korraldamisel ja läbiviimisel;
4. kaasan õppijaid, kolleege ja vanemaid **sotsiaalsete probleemide** lahendamisel;
5. kaasan kolleege **tuge vajavate õpilaste** vajaduste kaardistamisel ja õpikeskkonna kohandamisel;
6. kaasan kolleege õppija **ÕIKi** täitmisel või **IÕK** koostamisel.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 3. 3. Kommunikatsioon

|  |
| --- |
| *Tegevusnäitajad*:1. vanematega suhtlen **Stuudiumi** kaudu;
2. teen iga päev Stuudiumisse vajalikke **sissekandeid** õppeprotsessi ja õppijate osalemise kohta;
3. saavutan **kontakti** erinevate inimestega, kuulan ja mõistan neid;
4. minu **sõnumid** õppijatele, vanematele ja kolleegidele on asjakohased ja hinnanguvabad;
5. jagan **töökavasid** õppijate, kolleegide ja vanematega;
6. jagan vanematega õppijatele antud **tagasisidet** ja õppijate enda hinnangut oma õppimisele.
 |
| *Hinne*: |
| *Minu tugevus:* |
| *Minu arenguvõimalus*: |

4. **Enesearendamine**

|  |
| --- |
| *Vajalikud teadmised*:1. refleksioon
2. vaimne tervis
 |

Valdkond 4. 1. Töö analüüsimine

|  |
| --- |
| *Tegevusnäitajad*:1. kogun õppijatelt **andmeid** oma tegevuse kohta ja arvestan nendega;
2. analüüsin oma tööd ning kavandan **muutused** lähtuvalt probleemidest;
3. märkan oma **õnnestumisi** ja premeerin ennast;
4. kasutan kooli poolt pakutud võimalusi **enesearenguks** (õpitoad, koolitused);
5. mõtestan oma **rolli** õpetajana.
 |
| *Hinnang*: |
| *Minu tugevus*: |
| *Minu arenguvõimalus*: |

Valdkond 4. 2. Oma füüsilise ja vaimse heaolu tagamine

|  |
| --- |
| *Tegevusnäitajad*:1. jälgin, hindan ja väärtustan oma füüsilist, vaimset ja emotsionaalset **tervist**;
2. tegutsen **tasakaalu** hoidmise nimel, optimeerides oma aja- ja energiakulu;
3. otsin vajadusel **abi** kolleegidelt, mentorilt või tugimeeskonnalt;
4. märkan **kolleegide** edusamme ja tunnustan neid.
 |
| *Hinnang*: |
| *Minu tugevus*: |
| *Minu arenguvõimalus*: |

**Rühmatöö 13. juuni 2019**

1. Andke hinnang mudeli formaadile (ülesehitus, selgus, põhjalikkus, maht) ja too punktide kaupa välja, mida on vaja muuta.
2. Tehke ettepanekuid kompetentside osas lähtuvalt oma rühma fookusest (aineõpetaja, klassiõpetaja, abiõpetaja/tugiisik või pikapäevarühma õpetaja)
	1. Mis kompetentsid on ülearused või arusaamatud
	2. Mis kompetentsid on puudu